ming030890/wiki-yue-high-quality huggingface dataset:
朱聿𨮁

朱聿𨮁（粵拼：zyu1 wat6 jyut6；1605年—1647年1月20號）係南明其中一位皇帝，1646年12月到1647年1月在位，建都廣州，因為年號係紹武（但無實際用過），又叫紹武帝。

生平
朱聿𨮁係南明隆武帝朱聿鍵細佬。隆武帝喺1645年登基之後，封朱聿𨮁做唐王。1646年隆武帝過身之後，朱聿𨮁走到廣州。喺南明監國朱由榔由肇慶走咗去廣西之後，蘇觀生等人擁立喺廣州嘅朱聿𨮁做南明皇帝，年號「紹武」。
朱由榔聽到朱聿𨮁登基做皇帝之後，返番去肇慶登基做皇帝，年號「永曆」，就係永曆帝。永曆帝派人去廣州勸朱聿𨮁取消稱帝，畀對方拒絕咗，仲斬埋永曆帝派去嘅人。
廣州嗰邊派兵攻打肇慶嗰邊，永曆軍輸咗。但係呢個時候清兵突襲廣州，捉咗紹武帝，之後紹武帝死咗。之後南明剩番永曆帝嗰邊嘅勢力。
朱維德

朱維德（1931年7月26號—），尊名朱翁，係香港電視節目主持人、電視劇演員同埋行山愛好者，對香港本地文化同埋香港歷史有見識。朱維德曾經係無綫新聞主播、體育新聞，同埋《體育世界》、《香港非常遊》主持人。2020年7月離開無綫電視。
朱羅王朝

朱羅王朝（粵拼：zyu1 lo4 wong4 ciu4），又嗌注輦（粵拼：zyu3 lin5），係10世紀至13世紀嗰陣出現喺印度半島嘅古國，即係而家嘅淡米爾納德邦。朱羅王朝最早起源喺高韋里河流域。呢個王朝嘅統治者仲試過征服印度半島南部，吞咗斯里蘭卡，佔領埋馬爾代夫，甚至仲入侵到馬來群島。之後，呢個王朝喺13世紀開始越嚟越弱雞，最後畀潘地亞王朝冚佢旗。

同宋朝嘅關係
朱羅王朝同宋朝關係不知幾好，舊時朱羅王朝仲試過嗌人嚟朝貢畀宋真宗。宋元時期，注輦國同中國甚至有交通來往𠻹。喺宋代《嶺外代答》、《諸蕃誌》呢啲古籍都有噉嘅記載。由中國出發去注輦，可以喺泉州搭海舶，到咗故臨再轉搭小船；由蒲甘出發都得。
朱翠娟

朱翠娟（Teresa Chu），一九七五年香港小姐亞軍，亦得友誼小姐。得亞季之故，亦代表參加世界小姐選舉。
朱翠娟參加完選美後，無留喺娛樂圈發展，但都有參與慧妍雅集嘅慈善工作。另外，佢個女陳慧慈參選過1999年香港小姐，但12強止步。
李諒祚

李諒祚（1047年3月5號—1068年1月），係西夏第二個皇帝，1048年到1068年在位，跟廟號叫夏毅宗。
李詩安

李詩安，係大韓民國嘅一個女藝人同埋歌手。
李誦

李誦（761年2月21號—806年2月11號），係大唐第十位皇帝（唔計武則天），805年在位，跟廟號叫唐順宗。

生平
李誦係唐德宗個仔，德宗繼位之後立佢做太子。
805年，德宗過身，李誦繼位，就係唐順宗。喺佢在位期間，任用王叔文、王伾等人，推行打擊宦官嘅政治革新運動「永貞革新」（被稱為「百日維新」嘅唐朝版）。不過佢中風，經過治療後，就變咗啞巴，冇晒執政能力。同年八月，宦官俱文珍等勾結部分官僚同埋藩鎮，逼佢退位，傳位畀太子李純（唐憲宗），貶斥王伾等人，史稱「永貞內禪」。第二年，李誦駕崩，謚號叫做至德弘道大聖大安孝皇帝。
李谷一

李谷一（1944年11月10號—），原名李滇惠、李谷貽，係湖南長沙人，中國歌唱藝術家、一級演員，享受國務院特殊津貼。佢被中國文化部批准做優秀專家。中國共產黨黨員、中國民主同盟盟員。

屋企
佢第一個老公係音樂家金鐵霖。第二個老公肖卓能係中華人民共和國開國大將肖勁光個仔，李谷一同佢有一個女叫肖一。肖卓能喺2020年5月29號過世。

獎同榮譽
1988年，被有權威性嘅美國傳記協會列入《世界傑出人物人名錄》。
1996年，攞到美國傳記研究所頒發的「世界藝術家成就獎」嘅金獎。
1999年，攞到CCTV-MTV（中國中央電視臺同美國音樂電視網 MTV）頒嘅「終身成就獎」。
李詩詠

李詩詠（英文：Ceci Li，1994年5月20號—）係香港前歌手，亦係前女子音樂組合FFx嘅成員。佢依家係自由工作者，幫新娘化粧。

歌手生涯
李詩詠2014年做女子音樂組合FFx嘅成員，直到2018年組合解散。

參選區議員
李詩詠用獨立候選人身份報名參選2019年區議會選舉沙田秦豐選區，同區參選人有公民黨陳諾恒同埋公民力量魏志偉。雖然佢嘅網上言論立場係支持反修例運動嘅訴求，但係，由於佢嘅參選未經泛民主派協調，加上政綱同宣傳材料簡陋，畀人質疑係「𠝹票」，之後佢接受傳媒查詢嗰陣話考慮緊「退選」。結果李詩詠得43票而落選。
李謙明

李謙明，香港電影工作者，曾經憑電影《正義迴廊》入圍第41屆香港電影金像獎最佳剪接。
數學基礎

數學基礎（英文：Foundations of mathematics）係指研究數學嘅哲學或者邏輯基礎，例子可以睇吓集合論。
數學上，數學基礎一詞有時候用於數學嘅特定領域，例如數理邏輯，公理化集合論，證明論，模型論，同遞歸論（可計算性理論）。但係尋求數學嘅基礎都係數學哲學嘅中心問題：喺乜嘢終極基礎上命題可以稱為『真』?
目前佔統治地位嘅數學典範思想係基於公理化集合論同形式邏輯嘅。實際上，幾乎所有而家嘅數學定理都可以表述為集合論下嘅定理。喺呢個觀點下，所謂數學命題嘅真實性，不過就係該命題可以從集合論公理使用形式邏輯推導出來。
呢個形式化嘅方法（英文：Formalism (philosophy of mathematics)）唔可以解釋一啲問題：為乜嘢我哋應沿用現行嘅公理而唔係其他，為乜嘢我哋應沿用現行嘅邏輯規則而唔係其他，為乜嘢「真」數學命題（例如，算術領域嘅皮亞諾公理）喺物理世界中似乎係真嘅。這被尤金·維格納喺1960年叫做『數學喺自然科學中無理由嘅有效性』（The unreasonable effectiveness of mathematics in the natural sciences）。
喺數學實在論（英文：Mathematical realism）（有時都叫柏拉圖主義）中，獨立於人類嘅數學對象嘅世界嘅存在被作為一個基本假設；呢啲對象嘅真實性由人類「發現」。喺呢種觀點下，自然定律同數學定律有類似嘅地位，因此"有效性"唔再"無理由"。唔係我哋嘅公理，而係數學對象嘅真實世界構成咗數學基礎。但，顯然嘅問題在於，我哋點樣接觸呢個世界？
一啲數學哲學嘅現代理論唔承認呢種數學基礎存在。有啲理論傾向於專注數學實踐（英文：Mathematical practice），並試圖將數學家嘅實際工作視為一種社會群體來作描述同分析。都有理論試圖創造一個數學認知科學（英文：Numerical cognition），將數學喺"現實世界"中嘅可靠性歸結為人類嘅認知。呢啲理論建議只喺人類嘅思考中搵到基礎。
數學哲學

數學哲學係哲學嘅一個分支，研究數學入面嘅哲學問題。從畢達哥拉斯到康德嘅好多思想家都有好多數學哲學嘅重要思想，但去到19世紀中之後數學哲學至逐漸成為專門學科。佢主要研究：
數學嘅對象、性質、特點、地位同作用；
數學新分支、新課題入面嘅重要概念嘅哲學意義；
著名數學家同數學流派嘅數學、哲學思想；
數學方法同數學基基礎等問題。
現代數學哲學嘅研究内容包括：
數學基礎嘅研究，形成羅素嘅邏輯主義、布勞威爾嘅直覺主義同希爾伯特嘅形式主義等流派；
數學悖論嘅研究，探討悖論嘅排除同徹底解決嘅可能性；
數學本體論嘅研究，探討數學嘅研究對象係唔係客觀、真實嘅存在；
數學真理性嘅研究等。
數學喺自然科學上嘅超常效用

數學喺自然科學上嘅超常效用係由物理學家 Eugene Paul Wigner 喺 1960 年寫嘅一篇文章嘅標題。喺篇文裏面，Wigner 佢觀察到物理理論當中嘅數學結構成日都會引致理論上嘅進一步突破同埋新嘅預測，即係物理學家可以用數學性嘅推理嚟搵出新嘅預測同定律－彷彿就好似宇宙係跟數學運行嘅噉。
數學模型

一個數學模型（粵拼：sou3 hok6 mou4 jing4）係指對一個系統用數學概念同語言作嘅描述。

物理例子
睇埋：物理定律
古典力學出嗮名會用牛頓運動定律等嘅少數幾條定律（數學式）嚟描述物件喺空間入面嘅郁動（系統），喺一般地球環境下可以做到好準嘅預測。古典力學當中比較重要嘅定律有以下呢啲：
牛頓第二定律：
；「一件物件受嘅淨力（）等如佢嘅質量（）乘以加速度（）」，呢條定律又可以寫做
； 係指動量（嚿物體嘅質量同速度乘埋一齊），而  係動量隨住時間改變嘅率。
由古典力學嘅推論嗰度仲可以帶出動能（KE）嘅概念，一件物件帶嘅動能可以用以下呢條式表達：
，當中  係件物件嘅速度。

化學例子
反應率係指一場化學反應行得有幾快。化學反應率嘅定義可以噉樣諗：
考慮一場噉嘅化學反應：








）隨時間嘅導數（；簡單講即係濃度隨時間變嘅率）」嚟反映。

生物學
例子可以睇吓洛卡-伏塔拉方程式。

社會科學
睇埋：個體為本模型
例子可以睇吓博弈論。
數學同建築學

數學同建築學（mathematics and architecture）係指數學同建築學之間嘅關係。例如建築學者好多時都會覺得一棟建築物要喺某啲方面合符數學比例先會靚。
數學家

數學家（粵拼：sou3 hok6 gaa1）係指一班對數學有深入了解嘅人，將佢嘅知識用喺做嘢上面（特別係解決數學問題）。數學家專注响數、數據、集合、結構、空間同變化。
專注喺解決純數學領域之外問題嘅數學家叫做應用數學家，佢哋用佢哋嘅特殊知識同專業方法解決好多响科學領域嘅顯著問題，比如專注喺廣泛領域嘅問題、理論系統同定點結構。應用數學家成日研究同制定數學模型。

教育要求
一個數學家首先會喺佢嘅學士課程入面對每一個數學嘅範疇（代數、分析、幾何、拓樸、應用數學等等）都有所涉獵，之後再喺研究所讀碩士、博士，呢個時候通常會專注喺自己有興趣嘅範疇入面。有啲學校嘅博士課程會有入學試（Prelim/qualifying exam），要求學生展示對數學嘅認識有足夠嘅深度、廣度先可以繼續讀。

榮譽
諾貝爾獎之中係無數學獎嘅，但係都有好多數學家攞到諾貝爾獎，主要係經濟學獎（例如John Nash）或者物理學獎，甚至係文學獎（羅素）。主要嘅數學獎有阿貝爾獎、陳省身獎章、菲爾茲獎、高斯獎、Nemmers Prize in Mathematics、巴爾贊獎、克拉福德獎、邵逸夫獎、Leroy P. Steele Prizes、沃爾夫獎、肖克獎同內萬林納獎。
數學常數

數學常數係指喺數學上比較重要嘅常數，喺幾何學、數論或者微積分都有機會用到。

虛數單位 
，歐拉-馬斯刻若尼常數，與調和級數有關。
黃金比 （約 1.618， 約 0.618）等等。
楊勇緯

楊勇緯（粵拼：joeng4 jung5 wai5，英文：Yang Yung-wei，1997年9月28號—）係一個臺灣嘅男柔道運動員。佢喺2020年東京奧運攞到柔道男子60公斤級銀牌。
楊卓欣

楊卓欣（英文：Cherry Yeung；12月16號—），綽號「小車」，係香港女藝人，同時現職空姐。2005年開始做模特兒工作，2014年做過無綫電視「World Cup Girls」成員，2016年主持ViuTV旅遊節目《喜·雙飛》，到2019年佢推出頭一本個人寫真集《彼女育成計画》及參與不同劇集拍攝。亦曾經喺多個公開活動擔任司儀同表演。

演出
呢個表唔完整，歡迎加料。
楊千慧

楊千慧（Jennifer Yang）係澳洲工黨華裔政治人物。

早年生活
佢曾經喺蒙納許大學攞到一個電子計算科學學位。

從政生涯
佢嘅政治立場被視為親商界。
喺2020年5月，佢代表工黨角逐參選聯邦大選，出選奇瑟姆（Chisholm）選區。呢個選區有近2成選民係華人，主要對手係嚟自自由黨，一樣係華人嘅廖嬋娥。
喺2020年9月，佢代表工黨角逐墨爾本市長選舉。
楊博文

楊博文係香港沙灘排球運動員，曾經代表香港出戰亞洲沙灘排球巡迴賽、亞運等賽事。喺第十八屆亞洲運動會沙灘排球分組賽同徐錦龍嘅組合曾經擊敗馬爾代夫嘅代表，但另外兩場分別輸畀阿曼同泰國嘅代表無緣出線。2020年6月12日裁判官吳重儀判佢喺反修例運動期間襲警罪成，並且話「警員口供不一，證明沒有夾口供，所以是誠實可靠的證人」，還押入小欖精神病治療中心，等候精神健康報告。佢原本任職小學先生，因為呢件事七月畀學校炒咗。9月8日正式判刑，入獄九星期。因為冇咗份工，所以佢發起眾籌用作父母嘅醫療開支同生活費。11月16日，差佬以洗黑錢名義再次拉咗佢。
楊凱博

楊凱博（英文：Yeung Hoi Bok，2006年3月8號—）係香港童星同模特兒。2022年起係邵氏兄弟旗下藝人。
楊凱山

楊凱山係香港親中派政治人。佢曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。
楊卓娜

楊卓娜（英文：Lenna Yeung Cheuk Na，1977年11月10號—），原名楊娜（英文：Griselda Yeung Na），暱稱「西瓜」、「Panda」，廣東湛江人，用過名楊卓玲；其後，加入香港無綫電視成為旗下藝員。佢係香港藝員楊茜堯嘅家姐。
格魯吉亞文維基百科

格魯吉亞文維基百科係維基百科協作計劃嘅格魯吉亞文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過8萬篇文。
桁架

桁架（英文：truss）係一柞由樑等嘅元件組成，一個剛固（一般情況下唔會變形）嘅結構，喺工程學上一般俾人用嚟支撐住某啲嘢。
格魯吉亞蘇維埃社會主義共和國

格魯吉亞蘇維埃社會主義共和國（格魯吉亞文：საქართველოს საბჭოთა სოციალისტური რესპუბლიკა）係蘇聯設立嘅加盟共和國之一，喺1991年4月9號宣布獨立，改名做格魯吉亞。
呢篇格魯吉亞蘇維埃社會主義共和國係關於國嘅楔位文章，重未寫完嘅。麻煩你幫手充實佢。
格魯特島

格魯特島（Groote Eylandt）係澳洲一個島，喺北領地對出嘅卡奔塔利亞灣，面積2326平方公里。
格魯吉亞王國

格魯吉亞王國（格魯吉亞話：საქართველოს სამეფო）係格魯吉亞史上嘅一個朝代，由巴格拉特三世喺978年建立。11世紀—12世紀係強盛時期。13世紀，俾蒙古攻。1340年代，王朝攞得返統治權。1366年開始，蒙古人再次征討，喺1466年，王國解體。
格魯吉亞航空

格魯吉亞航空（Georgian Airways）係格魯吉亞一間航空公司，1994年開張。
栽培品種

栽培品種（英文：cultivar，全名cultivated variety）係通過人工選擇方式栽培出有特定特徵嘅植物品種。
桀

桀（桀讀傑，粵音：git6）係夏朝第十七個君主，字履癸（讀里貴，lei5 gwai3），發個仔。
桀身體強壯，可以就咁用手空拳搏虎豹。後人嘅文獻寫佢係暴君：佢寵信王后妺喜，對政事一啲都唔問之餘，重成日殺死忠臣，用炮烙嚟殺大臣關龍逢。《通鑑外紀》話：「桀作瑤台，罷民力，殫民財。為酒池糟堤，縱靡靡之樂，一鼓而牛飲者三千人。」結果商湯起兵，《湯誓》講：「有夏多罪，天命殛之」，桀即刻逃去鳴條（宜家山西安邑）；喺鳴條之戰，桀戰敗，夏國滅亡。亡國後，佢被商湯流放去南巢（宜家安徽省巢湖市居巢區）。桀好哀嘆咁講：「孤悔不遂殺湯於夏台使至此。」冇幾耐病死，後世有「殷鑒不遠，在夏后之世」嘅講法。
夏桀王姒履癸同商紂王、周厲王、周幽王一樣，都係暴君嘅代名詞。成語「桀驁不馴」入面「桀」就係指呢位君主。
新都區

新都區係中國四川成都嘅一個市轄區，面積482平方公里，人口63.9萬。
新鄉縣

新鄉縣係中國河南新鄉一個縣，總面積365平方公里，人口31萬。
新都會廣場

新都會廣場（英文：Metroplaza Towers）係香港一組有商場同寫字樓嘅建築，喺新界葵芳興芳路223號，由兩棟寫字樓：新都會廣場一座、新都會廣場二座，同基座商場新都會廣場組成。商場歸入大型商場一類。新都會廣場喺港鐵葵芳站對面，葵青劇院側邊。兩幢寫字樓，六字樓或者七字樓起計，高卅五到卅六層。而商場就有五層高，面積五十四萬平方呎。新都會廣場由新鴻基地產起兼打理，喺一九九三年正式開張。新都會廣場寫字樓，比周圍嘅樓高好多，夜晚燈光招牌，遠遠都睇到。

史
寫字樓大堂入口
新都會廣場嘅寫字樓部分，喺一九九零年建成，商場部分要到一九九三年一月先落成。

行人天橋
新都會廣場有行人天橋兩條，駁通葵涌廣場同港鐵葵芳站。

停車場
新都會廣場有停車場，廿四小時開放，服務人客同租戶，有購物可免費泊車。
新鄭

新鄭係中國河南鄭州一個縣級市，總面積873平方公里，人口63萬。
新鄉

新鄉（粵拼：san1 hoeng1）喺中國河南，家下係地級市，叫新鄉市。
橋本巧

橋本巧（1989年1月5號—）係日本足球員，司職後衞，效力過藤枝MYFC。
橋本千波

橋本千波，係日本嘅一個女藝人同埋配音員。
橋本卓

橋本卓（1982年6月16號—）係日本足球員，司職中場，效力過FC岐阜。
橋本愛

橋本愛（粵拼：kiu4 bun2 oi3；日文：橋本 愛；1996年1月12號—）係一位日本女演員，喺熊本縣出世。佢係Sony Music Artists（日文：ソニー・ミュージックアーティスツ）旗下嘅一位以雜誌模特兒嘅身份入演藝界。佢之前攞過第36屆日本電影金像獎嘅優秀新人演員獎、第86屆電影旬報十佳獎新人女演員獎等呢啲電影獎項。
橋本愛實

橋本愛實 ，係日本嘅一個女演員。

拍過嘅作品一覽
呢個表唔完整，歡迎加料。
橋本和

橋本和（1986年9月14號—）係日本足球員，司職後衞，效力神戶勝利船。
橋本大輝

橋本大輝（日文：橋本 大輝／はしもと だいき Hashimoto Daiki，2001年8月7號—）係日本男子競技體操運動員，千葉縣成田市出身，2019年開始代表日本出賽。

賽事表現
橋本大輝喺2019年重讀緊高中嗰時，喺世界競技體操錦標賽同隊友贏到團體銅牌。

第32屆奧林匹克運動會
睇埋：第32屆奧林匹克運動會同中國大陸相關嘅活動事件 § 體操項目
橋本大輝喺呢次運動會入面，代表日本同隊友奪得男子團體銀牌，以及喺男子個人全能賽攞到金牌。不過，佢喺男子個人全能過程中贏咗中國嘅肖若騰，引嚟中國網民質疑裁判嘅評分標準，有網民甚至翻牆去到橋本大輝嘅社交網站侮辱佢，結果引起日本網民不滿，同時亦令橋本大輝得到香港同台灣兩地媒體嘅留意。
橋本拓門

橋本拓門（1991年4月11號—）係日本足球員，司職中場，效力福島聯。
橋本拳人

橋本拳人（1993年8月16號—）係日本足球員，司職中場，效力FC東京。
毀滅戰士II

《毀滅戰士II》（英文：Doom II）係第一人稱射擊電子遊戲毀滅戰士系列嘅第2個主線系列作品，1994年推出。
殿軍

殿軍即係第四名，通常係喺一個比賽入面排名次嗰陣就會用到呢個字眼。而殿軍有時會叫「梗頸四」。
毀滅戰士

《毀滅戰士》（Doom）係一部2005年美國科幻動作恐怖電影，由Andrzej Bartkowiak做導演，大概改編id Software遊戲開發者嘅同名遊戲系列。主演係Karl Urban、狄維莊遜、露莎蒙碧姬。
殼斗科

殼斗科（粵拼：hok6 dau3 fo1；學名：Fagaceae），又嗌山毛櫸科（saan1 mou4 geoi2 fo1），係殼斗目下面其中一個科嘅植物，約莫有8屬同927個品種。
殿下

殿下，本來指殿階之下，後來成為中國對皇族成員嘅尊稱，次於代表君主嘅陛下。漢朝開始叫太子、諸王做殿下，三國開始皇太后、皇后都叫殿下。唐代之後，得太子、皇太后、皇后叫“殿下”。
中國藩屬國嘅君主亦叫殿下，例如朝鮮王朝叫自己嘅國王做殿下（전하）、宗親叫君主做主上（주상），叫王世子做邸下（저하）。
日本叫自己嘅包括三后（太皇太后、皇太后、皇后）嘅皇族重有攝政、關白、征夷大將軍做殿下。明治維新之後，親王、內親王、王、女王等皇族尊稱殿下，而皇后稱陛下。
喺歐洲國家，殿下相當於英語入面嘅Your/His/Her (Imperial, Royal, Grand Ducal, Ducal Serene, Serene, Illustrious, etc.) Highness。
而家中文將君主制國家嘅王儲、親王、太后、王后、公主等，尊稱殿下。
呢篇殿下係政治類嘅楔位文章，未完成；麻煩你幫手加下料，充實佢。
殿試

殿試，又叫做「廷試」、「御試」，係中國古代科舉制度既最高級考試，呢個考試制度係唐高宗李治喺公元659年（顯慶四年）首創，但係當時規模唔大。後嚟武則天喺公元690年（天授元年）「策貢士於洛成殿」，喺神都紫微宮洛城殿，由嗰陣時開始，皇帝親自監考就成為咗呢個考試既特色。不過去到公元973年（宋朝開寶六年）殿試先至成為定期既常規考試，雖然通常係由皇帝親自喺皇宮裏面主持，但係有時皇帝會委派大臣主管殿試，而唔係親自監考。宋朝殿試既合格成績分成一甲、二甲、三甲，總共三等，合稱三甲。宋太宗喺公元992年（淳化三年）又再改，將進士分成五等，一、二、三等賜「進士及第」，四、五等賜「進士出身」。去到南宋孝宗趙昚既時候，又改成第一、二甲叫「進士及第」，第三、四甲叫「進士出身」，第五甲叫「同進士出身」。
元朝無咁注重讀書人，雖然仍然用番三甲取士既制度，不過好多時只係一甲取一人。
明朝既科舉考試又回復到類似宋朝既制度，一甲正式確立成只錄取三個人。 就好似《明史·選舉志二》講既「……天子親策於廷，曰廷試，亦曰殿試。分一、二、三甲以為名第之次。一甲止三人，曰狀元、榜眼、探花，賜進士及第。二甲若干人，賜進士出身。三甲若干人，賜同進士出身。狀元、榜眼、探花之名，制所定也。而士大夫又通以鄉試第一為解元，會試第一為會元，二、三甲第一為傳臚……。」
一甲有三個人，皇帝會賜佢哋「進士及第」，考第一名既就叫做「狀元」、第二名既叫做「榜眼」，第三名既叫做「探花」。考到二甲（喺清朝一般係40～50人）既賜「進士出身」，而二甲既第一名（殿試第四名）叫做「傳臚」；考到三甲（喺清朝一般係100～300人）既賜「同進士出身」。
清朝基本上承襲咗明製，科舉制度亦都唔例外，就好似《清史稿·選舉三》講既「……試舉人於京師，曰會試，中式者為貢士。天子親策於廷，曰殿試，名第分一、二、三甲。一甲三人，曰狀元、榜眼、探花，賜進士及第。二甲若干人，賜進士出身。三甲若干人，賜同進士出身。鄉試第一曰解元，會試第一曰會元，二甲第一曰傳臚……。」
呢種形式既考試，亦都傳到古朝鮮、越南，佢哋都係由當地既君主親自主持，或者委派大臣主持。
註：日本亦有進士試（日文：しんしし），不過唔係殿試。
毀滅戰士3

《毀滅戰士3》（英文：Doom 3）係第一人稱射擊電子遊戲毀滅戰士系列嘅第3個主線系列作品，2004年推出。
概念

樹樖樖都唔同樣，但有某啲共通點，呢啲共通點形成「樹」嘅概念。
概念（粵拼：koi3 nim6；英文：concept，可作粵拼：kon1 sep4）喺哲學或者認知科學上大致係指人類對一樣嘢抽象同普遍化嘅理解同諗法，係構成知識嘅重要元素。

數學表述
睇埋：運算學習論
學習嘅過程好大程度上可以想像成概念嘅形成過程。數學化講可以用以下嘅思路嚟諗：
概念係指若干個個案嘅抽象化，例如一個人腦睇咗好多件相似嘅物件，嗰柞物件件件都唔同樣，不過佢發覺嗰啲物件冚唪唥都有葉同樹幹等嘅特徵，於是佢個腦就產生咗「樹」嘅概念；
家陣想像  呢個集包含咗  件需要將佢哋分類嘅物件（例： 當中有啲係樹有啲唔係），個人腦要將呢啲物件分辨邊啲係樹邊啲唔係－output 有 1（係）同 0（唔係）兩個可能值；
一個概念  係  嘅一個子集，分類後  會包含所有 output 值係 1 嘅 （所有屬於樹嘅個案），而  當中唔屬  嘅  嘅 output 值冚唪唥都會係 0（所有唔屬於樹嘅個案）。
極限競速系列

《極限競速系列》（Forza）係一系列出喺 Xbox 上面嘅賽車遊戲。
概似函數

概似函數（英文：likelihood function）喺統計學上係指描述「已知啲模型參數係噉樣噉樣，會觀察到呢柞數據數值」嘅機率嘅一個函數。
極限運動

極限運動（粵拼：gik6 haan6 wan6 dung6；英文：extreme sports）係指一啲俾人覺得係高風險嘅運動，例如係攀岩噉。
楷書

楷書，又叫正楷、楷體、正書，係種唐字字體風格，東漢時期由隸書演變。佢將隸書嘅「蠶頭雁尾」變成平直，啲字由扁平變做正正方方。去到魏晉南北朝時，已經好流行。到唐代就更為鼎盛，一直流通到而家，依然係寫唐字嘅正規標準。
著名書法家代表有褚遂良、歐陽詢、虞世南同埋薛稷，四個人合稱「初唐四大家」。其他代表重有顏真卿同柳公權。
極限編程

極限編程（英文：extreme programming，XP）係敏捷軟件開發嘅一種做法，強調要好密噉將整好咗嘅嘢放出街，令自己係噉收集到啲客俾嘅意見。
日本GAO芯假期

《日本GAO芯假期》（英文：GaoSum Holiday in Japan）係香港MakerVille製作嘅真人騷遊埠節目，由沈貞巧同李芯駖主持，2023年10月9號到10月27號逢禮拜一到五23:00 - 23:30喺香港電視娛樂ViuTV播。節目主持會喺日本遊埠同教舞生活。
日本72小時

《日本72小時》（Japan 72 Hours），係香港電視娛樂製作嘅遊埠節目，《台灣72小時》續作，2017年12月3號到12月31號逢禮拜日21:30-22:30喺ViuTV播。節目由李靖筠同佢朋友南主池做主持，急急子做旁白，陳雲海、Papajay做嘉賓旁白。節目每集介紹一個日本地方嘅三日兩夜行程。

節目調動
2017年12月24號：由於播電影《我想自己無法遇上命運般的戀愛》，所以暫停播映一集。
日本BS放送

日本BS放送株式会社（日文：日本BS放送／にっぽんビーエスほうそう）係日本嘅衛星廣播業者，係Bic Camera嘅子公司，成立於1999年8月23號。旗下擁有廣播衛星（BS）電視頻道BS11。
日本之心黨

日本之心黨（日文：日本のこころ(Nihon no Kokoro)）係日本一個右翼政黨，由「日本維新會」嘅石原派喺2014年8月1號創黨。呢個黨本來叫次世代之黨同守護日本之魂黨，2016年9月改用依家呢個名。2018年11月，日本之心黨同自民黨合併。

簡史
基於日本維新會內兩個大佬橋下徹同石原慎太郎對某啲議題立場唔同（好似核電同修憲），兩人宣佈解散舊日本維新會。2014年8月1號，以石原為首嘅一派組成次世代黨，當時有19個眾議院議員同3個參議院議員。
兩個月之後嘅第47屆日本眾議院議員總選舉，次世代黨遭到將近滅黨式嘅打擊。19個議員得2人成功連任，黨內領導級人物石原慎太郎都落選。石原更加喺選後退出政壇。
2015年，包括第一任黨首平沼赳夫在內嘅兩個眾議院議員退黨，重投舊東家自民黨。
跟住第二任代表中山恭子喺第48屆日本眾議院議員總選舉之前加入新成立嘅希望之黨，黨代表嘅位置就交由黨內唯一嘅參議院議員中野正志去做。
變成一人政黨嘅日本之心黨，唯一議員中野正志加入咗自民黨喺參議院嘅黨團。2018年11月，中野正志正式加入自民黨，日本之心黨玩完。
呢篇日本之心黨係政治類嘅楔位文章，未完成；麻煩你幫手加下料，充實佢。
日本之心黨係日本楔位文，重未完成，麻煩你幫手補充內容。
日本乙組職業足球聯賽

日本乙組職業足球聯賽（日文：J2リーグ）係日本嘅第2級職業足球聯賽。聯賽有22隊。
日本交易所集團

日本交易所集團（Japan Exchange Group，JPX）係日本金融公司，全資擁有東京證券交易所同大阪證券交易所，集團係2013年由呢兩間證券交易所合併而成立。
櫛野亮

櫛野亮（1979年3月3號—）係日本足球員，司職守門員，效力過千葉JEF聯，及名古屋八鯨。
櫛引政敏

櫛引政敏（1993年1月29號—）係日本足球員，司職守門員，效力岡山綠雉。
櫨圓

櫨圓（1988年7月8號—）係日本足球員，踢前鋒，曾經喺2017年為日本女子足球代表隊出場6次。
櫛田一斗

櫛田一斗（1987年1月20號—）係日本足球員，打中場位置，效力盛岡仙鶴。
櫸樹

櫸樹（學名：Zelkova serrata）又叫櫸木，係榆科櫸屬嘅植物，原產東亞。
櫸樹街

櫸樹街（英文：Beech Street），係香港九龍大角嘴嘅一條馬路，由大角咀道同櫻桃街交界開始，去到福全街。街名係嚟自櫸樹。
汝南

汝南係中國河南駐馬店一個縣，總面積1306平方公里，人口86萬。
汗娜姚

汗娜姚（粵拼：hon3 naa4 jiu4；泰文：เขตคันนายาว）係泰國曼谷其中一個區，面積26平方公里，人口9萬。
汗腺

汗腺（腺讀扇，英文sweat gland）係種腺，係哺乳類動物排洩同恆溫器官，歸入外分泌器官，分佈響皮膚之上。汗腺主要係排汗，亦有一啲變到做乳腺或者排耳屎。
汗腺分兩種。
汗斑

汗斑係隻由真菌引發嘅皮膚病，病人皮膚出現一笪笪白斑，汗水多就比較容易惹到。
樅陽

樅陽（樅讀充，粵拼：cung1 joeng4）係中國安徽銅陵嘅一個縣。面積1808km²，人口96.2萬（2010年數據），縣治樅陽鎮。轄14個鎮、8個鄉、1個開發區。
鎮：樅陽鎮、𠙶山鎮（𠙶讀嘔，粵拼：au2 saan1 zan3）、湯溝鎮、老洲鎮、陳瑤湖鎮、周潭鎮、橫埠鎮、項鋪鎮、錢橋鎮、麒麟鎮、義津鎮、浮山鎮、會宮鎮、官埠橋鎮
鄉：鐵銅鄉、鳳儀鄉、長沙鄉、錢鋪鄉、金社鄉、白梅鄉、白湖鄉、雨壇鄉
開發區：樅陽經濟開發區

個名
來源有三個講法：
得名自宗子國。《左傳·文公十二年》：「楚子孔執舒子及宗子，逐圍巢。」杜註：「宗國爲羣舒之屬，卽樅陽，是古代偃姓方國，漢武帝在舊邑設縣，以古國爲名。」
因為縣城喺一座生滿樅木嘅山嘅南面。《爾雅·釋木》：「樅，松葉柏身。」《本草綱目》：「柏葉松身者檜也，松葉柏身者樅也。」《說文解字》：「縣城位山南，因名樅陽。」
因為喺樅川之北，所以叫樅陽。舊時樅陽地方多樅木，於是將呢度一條源自大別山、經菜子湖入長江嘅河叫樅川。

史
周朝時呢度係宗子國轄地。
漢武帝元封五年（前106年）設樅陽縣。漢武帝南巡時喺樅陽「射蛟於江中」，作咗首《盛唐樅陽之歌》
隋開皇十八年（598年）改名同安縣。
唐至德二年（757年）因安史之亂避忌個「安」字，改名桐城縣。
1949年劃桐城、廬江、無為各一部分合作桐廬縣，縣治開始喺項鋪鎮，後移湯家溝。個名取自桐城、廬江嘅合璧。
1951年改名湖東縣，因為浙江亦有個桐廬縣。
1954年縣治駐樅陽鎮。
1955年恢復漢時名樅陽縣。
樂高賽車手

樂高賽車手（英文：Drome Racers），係由樂高媒體開發嘅競速遊戲，2002年推出。
樂高集團

樂高集團（The Lego Group）係一間丹麥玩具公司，佢出產嘅其中一款積木玩具係樂高。
樂齡不悶場

《樂齡不悶場》（Ever Green Ever Young）係香港電視娛樂製作嘅長者資訊節目，由練美娟、黃偉明、陳詠寰主持，2020年8月15號到10月31號禮拜六08:00-08:30喺ViuTV播，總共12集。每集節目都會介紹各種長者護理活動。
樊俊朗

樊俊朗係個重慶西南政法大學商學院嘅香港留學生，參加過民建聯少年兵，2009年聖誕日劉曉波因零八憲章被判監十一年之後，佢喺學院貼大字報撑佢。
佢其後喺國立台灣大學讀政治系，不時對中國政府做嘢方法講出批評。
樊噲

樊噲（前242年—前189年），楚國沛縣（今江蘇省徐州豐縣）人，係西漢嘅開國功臣之一。佢曾經喺鴻門宴當中幫劉邦脫險。劉邦稱帝以後，封武陽侯、舞陽侯。漢惠帝六年（西元前189年）病死，諡武侯。
樂高賽車2

樂高賽車2（英文：Lego Racers 2），係由樂高媒體開發嘅競速遊戲，2001年推出。
樊京輝

樊京輝（粵拼：faan6 ging1 fai1；簡化字：樊京辉；1965年3月18號—2015年11月18號）係中國記者，北京人。2015年9月到伊斯蘭國國境期間畀佢綁架，宣佈公開「出售」，但無講明要幾多贖金，到同年11月18號，伊斯蘭國宣佈已經處決咗佢，令佢做咗畀伊斯蘭國綁架同殺害嘅頭一位中華人民共和國公民。
民間美術

民間美術（粵拼：man4 gaan1 mei5 seot6；英文：folk art）係泛指一啲平民間流傳嘅美術。

粵地特色
可以睇吓廣彩同埋粵繡。
民陀山

民陀山（Vindhya Hill或Vindhya Range）係印度一山脈，喺德干高原（Deccan）北部。延亘於南摩多河（Narbada）之南。海拔六百五十米，至最高一千三百七十米。
氕

氕，中文又叫氫原子，係氫嘅同位素之一，符號1H。氕原子核係由一粒質子組成，無中子。
民雄車站

民雄車站係臺灣鐵路公司縱貫線南段嘅一個鐵路車站。
民雄鄉

民雄鄉（臺灣話：Bîn-hiông-hiong）位於台灣嘉義縣中北部，北面係大林鎮、溪口鄉，西面係新港鄉，西南連太保市，東面係竹崎鄉、梅山鄉，南面接嘉義市東區、西區，係嘉義都會區最大嘅衛星城市。
民間詞源

民間詞源（英文：folk etymology）係指一隻語言當中，啲人將一隻對佢哋嚟講唔熟識嘅字換做一隻比較熟識嘅字，從而引起嘅字詞變化。
旭龢道休憩花園

旭龢道休憩花園（英文：Kotewall Road Rest Garden）係香港一公園同花園，喺半山區西部旭龢道，行政上歸中西區。六一八雨災，旭龢大廈因山泥傾瀉倒塌，原址改成花園。
旱地冰球

旱地冰球（Floorball）係一種曲棍球類嘅運動，同冰球嘅玩法相似，但比賽場地係普通硬地。呢隻運動係1970年代由瑞典開始發展出嚟。
旭輝臺

旭輝臺（Radiant Towers）係香港一個夾屋樓，喺新界將軍澳寶琳毓雅里1號，近港鐵寶琳站。佢喺1998年12月入伙。

簡介
旭輝臺一共有2座，住宅單位總數有704個。1-44樓係住宅，物業基座P樓係會所同平台，而1-P2就係豪華住宅大堂同3層高嘅停車場。屋苑自己有會所，重有乒乓球室、健身室、閱讀室、舞蹈室、網球場兒童遊樂區。樓嘅正門對住東華三院呂潤財紀念中學，後門對住怡心園。旭輝臺嘅最大特色就係實用率特別高同埋佢裝有射燈嘅天台，喺寶琳區好少見。屋苑近將軍澳最大型商場新都城中心，亦係而家毓雅里最新落成嘅住宅樓。喺景色方面，部份旭輝臺單位可以望到將軍澳區嘅景緻，包括日出康城、魷魚灣、坑口、調景嶺。
旭日行動

旭日行動，係2019年11月15號由香港民間人士發起嘅一次反逃犯條例修訂抗議活動，延續返前四日嘅「黎明行動」、「破曉行動」、「晨曦行動」同「曙光行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突，但局勢比起之前幾日緩和返些少。
另外，香港政府嘅教育局宣佈中小學繼續停課。
旺加里馬塔伊

旺加里馬塔伊（Wangari Maathai，1940年4月1號—2011年9月25號），係肯雅社會運動家，亦係2004年諾貝爾和平獎得主。
旭烈兀

旭烈兀（蒙古文：Хүлэгү，1218年10月15號—1265年2月8號），係伊兒汗國開國可汗，1256年到1265年在位。佢係成吉思汗個孫、元睿宗個仔，亦係蒙古第三次西征嘅領軍人物。
旭龢道

旭龢道（英文：Kotewall Road）係香港半山區一條馬路，由羅便臣道開始，去到克頓道。街名係嚟自香港有錢人羅旭龢爵士。

交通
旭龢道有新巴13號綫巴士，去到中環香港大會堂。
旱廁

旱廁，廁所一種，話佢旱，即無水沖廁。屎尿會跌落下面坑。落到下面，有啲會分開屎尿，亦有啲唔分。旱廁無污水，有唔種種方法清理，有啲會定期泵出，有啲會化糞，有啲會燒咗佢，有啲會結成冰。有啲有隔，唔會好臭，不過亦有無隔。
用法同水廁相似，踎廁有，座廁亦有。只係無沖水。至於用後點，就各式各異。
旱廁通常獨立屋宇，不過連住屋一齊亦無話唔得。
供水污水系統無咁發達，就會設旱廁。隨住經濟發達，會轉為水廁。故此未咁發達時城鄉都會有。而郊野無咁方便舖管，成本唔化算，都會用旱廁。
旱柳

旱柳（粵拼：hon2 lau5；學名：Salix matsudana）係楊柳科柳屬嘅落葉喬木，喺中國大陸華北平原同東北三省、黃土高原、青海同甘肅、長江中下游地區、北韓、俄羅斯遠東地區、日本，加拿大、歐洲地區，哥倫比亞嘅山地一帶都搵到。
呢種植物多數生喺海拔10～3600m嘅旱地或水濕地一帶。

樣
植株高20m，胸徑有8dm到。樹皮暗灰，有裂溝。枝細長，直立或斜展，有些少短軟毛。葉似披針，長5～10cm，闊10～15mm，先端長漸尖，頂綠底白，冇毛，有光澤。花似圓柱，長15～30mm，粗約6～8mm；花藥黃，似蛋；苞片黃綠，似蛋，先端橛；花序方面，公嘅比較長啲；每年4月開花。

用途
佢嘅嫩枝成日攞嚟做綿羊、山羊同牛、駱駝嘅飼料。木製品嘅可以用嚟整傢俬同雕刻，幼柳枝可以用嚟整柳筐、柳帽等用具同其它比較輕嘅工藝品。
河原木志穗

河原木志穗 ，係日本嘅一個女藝人同埋配音員。
河南市

河南（韓文：하남）係大韓民國京畿道嘅一個市，人口25萬。
河南獸

河南獸（學名：Honanotherium）係偶蹄目長頸鹿科嘅其中一個屬。
河南縣

河南係中國青海黃南一個蒙古族自治縣，人口4.1萬。
河原和壽

河原和壽（1987年1月29號—）係日本足球員，司職前鋒，效力愛媛FC。
河原塚毅

河原塚毅（1975年2月1號—）係日本足球員，司職前鋒，效力過新潟天鵝，及Okinawa Kariyushi FC。
河南尾

河南尾，係廣東省河南岸福仁里、太平坊到草芳圍嘅地區。因為渠哋喺廣州河南城區嘅尾尾，所以叫河南尾。正正因為河南尾喺正個邊邊，所以唔發達，住嘅都係啲窮鬼。其中蜑家人比較多，又有少數福建佬喺道住。
歐姆定律

歐姆定律（Ohm's law）係電學基本物理定律之一，係指同一導體，通過嘅電流同導體兩頭電壓成正比，同導體嘅電阻成反比。係由德國物理學家格奧爾格歐姆（G. Ohm）嚮1827年提出嘅。條定律講明咗電流同電壓同電阻嘅互相關係。
歐家裕

歐家裕（英文：Joe Au，1988年—），係香港女模特兒，2016年參選viuTV《美選D.n.A》而出名。

簡歷
歐家裕以前讀迦密主恩中學，2008年開始做模特兒，屬名模Mandy Lieu嘅公司旗下，2009年曾經代表香港到海南三亞參選《Elite Model Look》模特兒大賽，之後拍過唔少廣告。2015年，佢加入過藝人鄧麗欣搞嘅女子排球隊Loey。2016年，佢參選viuTV《美選D.n.A》，成功入到十二強，但最後因病退選。
2017年5月，歐家裕嫁咗畀拍拖一年嘅航運太子爺Jacky Lam，同年年底生BB。
歐姬芙

喬治亞·歐姬芙（Georgia Totto O'Keeffe；1887年11月15號—1986年3月6號）係美國嘅一位藝術家，被列為20世紀嘅藝術大師之一。其繪畫作品經已成為1920年代美國藝術嘅經典代表，佢以半抽象半寫實嘅手法聞名，而主題相當有特色，好多係以花嘅微觀、岩石肌理變化，海螺、動物骨頭、荒涼嘅美國內陸景觀為主。佢嘅作品入邊成日充滿著同色調嘅細微變化，組成有韻律感嘅構圖，某啲時候歐姬芙畫中嘅物品外輪廓，令觀者感到物品嘅清脆感。

青少年時期
歐姬芙喺美國威斯康辛州太陽草原市出世。老竇Francis Calyxtus O'Keeffe 同老母Ida Totto O'Keeffe做奶牛場生意。成家有七個兄弟姊妹，歐姬芙排第二，上邊有一個大佬。
歐姬芙喺威斯康辛州長大，讀市政廳學校，重同當地嘅水彩畫家莎拉·曼爾（Sarah Mann）學畫。然之後佢到麥迪遜市讀高中。不過淨係上咗2年（1901年到1903年），因為渠老竇老母喺1902年成家搬去維珍尼亞州威廉斯堡，等歐姬芙留喺麥迪遜同姑母一齊住，讀多年高中。1903年歐姬芙轉學到維珍尼亞嘅崔頓主教學院，1905年高中畢業。
歐女星

歐女星（Europa），即係小行星52，係太陽系小行星帶嘅一粒小行星，喺1858年2月4號發現。
歐姆古溫

歐姆古溫係阿拉伯聯合酋長國城市，亦係歐姆古溫酋長國嘅首府，人口約莫有3.5萬。
歐寶

歐寶（Opel）係德國汽車公司，2017年之前係美國通用汽車嘅附屬公司，而家由聖帝蘭帝斯汽車集團持有。
歐巴夏達迪

歐巴夏達迪（又譯巴格達迪（1971年7月28號—2019年10月27號）係伊拉克和黎凡特伊斯蘭國嘅阿頭，叫自己做哈里發。佢係全球第二號恐怖分子。2019年10月27號，佢喺美軍追擊之下引爆自己身上面嘅自爆背心而死。
歐姆

歐姆（嚮中國大陸叫做「歐」）係電阻值計量單位；記號係希臘字母Ω（讀做Ohm）。個名嚟自德國物理學家格奧爾格歐姆，佢發現咗電壓同電流嘅關係。1Ω電阻通過1A電流會產生1V壓降，呢個關係式叫做歐姆定律。
歐家梯田

歐家梯田（粵拼：au1 gaa1 tai1 tin4）係中國廣東清遠一梯田兼景區，喺連山太保鎮北邊嘅歐家村入面，大霧山嘅海拔400～800m之間。個梯田四面環山，一年四季氣候分明。當地嘅年平均氣溫先至得18.9℃。佢係廣東省規模最大兼最原始生態嘅梯田。座梯田西北偏西邊離粵桂湘三省界淨得15.3km到。
呢座梯田有93%嘅森林覆蓋率，氧氣負離子含量超高，入面有「春回醉山花、夏至山巒翠、秋來金穗燦、冬披銀毯粧」嘅講法。公園內有成千幾畝梯田，排成M字散佈喺歐家村四圍。入面主要分開咗犁頭坪梯田同上磅嶺梯田兩個景區。

犁頭坪梯田
東邊梯田一景，離村三角市有800m到。面積近400畝，梯田嘅梯級成150級到，延伸成千米。佢個地方平均海拔都有600m，喺朝頭早有雲海籠罩。之前歐家地區啲住宅都喺嗰帶，後因交通唔方便而搬到西南邊嘅山底。

上磅嶺梯田
西邊梯田一景，離村三角市有400m到。面積近700畝，佢亦係成個景區面積最大嘅地方。由於附近係啲山地，睇落去好似條山邊鑲嵌嘅綠色腰帶噉。

唔同季節嘅景
公園入面喺一年四季都有嘢睇，而且每個季節都唔一樣。主要出名時節如下：

飛同開放時間
開放時間
24小時開放，不過村內唔畀除歐家村外啲車出入。
夜晚黑入場時，淨限喺園區內入住民宿先至有效。
飛
全票：CNY￥70
1.2m≤身高＜1.5m（細路）／年紀≥60（老坑，要有本人有效身份證原件）：CNY￥49
身高＜1.2m（細路）／傷殘人士（要有殘疾證）／軍人（要有軍官證）：免費
注意事項
飛淨限一人一張入場。
飛一旦賣出，淨限當日入場有效。若果張飛唔見咗或偷咗或過期，冇得補辦。
飛一旦賣出，除非景區出現重大突發事件或法定事由或惡劣天氣之外，其它情況冇得退換。

交通
呢個景區嘅交通好唔方便，冇巴士、地鐵或其它公共交通直達，一定要去各地旅行社報名參加旅行團先至去到。自駕車方面，要行到323國道嘅K577標記位嘅T字路口轉右入去5km先至到。
歐姆古溫酋長國

歐姆古溫酋長國係阿拉伯聯合酋長國七個酋長國中其中一個，人口最少，首府歐姆古溫。
李斯特城2020年至2021年球季

李斯特城2020年至2021年球季（英文：2020–21 Leicester City F.C. season）係李斯特城足球會喺英格蘭足球聯賽嘅第116個球季，亦係第7個連續處於頂級聯賽嘅球季。本季由2020年7月27日開始，至2021年6月30日結束。喺參加英超嘅同時，球會亦會參加英格蘭足總盃，聯賽盃同埋歐霸盃。
李斯特城

李斯特城（英文：Leicester），或者叫里斯特城、理斯特城，係英國英倫中部李斯特郡嘅城鎮，住33萬人。
李文靜

李文靜（粵拼：lei5 man4 zing6；簡化字：李文静；1974年—），播音名文靜，係中國中央電視台新聞頻道主持人。

生平
李文靜籍貫內蒙古自治區集寧市，山西大同市出世，早年喺太原生活。山西大學畢業。1995年進入山西電視台擔任主持。2000年，李文靜通過考試進入中國中央電視台《新聞調查》節目組，做主持人。之後又主持過《軍情連連看》（已經停播）、《朝聞天下》、《媒體廣場》（已經停播）。現任《新聞30分》主持人。
2013年，佢同柴璐、王梁唱咗《美麗新世界》。

獎
2008年，「十佳播音員主持人」。
李斯

李斯（前280年—前208年）係中國戰國時期楚國人，秦國（同後來嘅秦朝）政治人物、文學家同書法家，做過秦國丞相。
李斯特

李斯特（匈牙利文：Liszt Ferencz，而家嘅寫法：Ferenc Liszt，1811年10月22號—1886年7月31號）係個匈牙利作曲家，鋼琴先生同演奏人。
2011年係「李斯特年」。
維基同享有多媒體嘅嘢：
Franz Liszt（類）
流川楓

流川楓（粵拼：lau4 cyun1 fung1；日文：流川 楓(Rukawa Kaede)）係日本漫畫同卡通作品《男兒當入樽》嘅角色之一，亦係井上雄彥筆下嘅角色。
佢係神奈川縣五大最佳球員之一，亦係全日本青少年隊嘅成員。
流形

喺數學入面，流形（粵拼：lau4 jing4）係一種拓撲空間，佢喺每一點附近局部嚟睇都好似一個歐幾里得空間。準確啲嚟講，一個 n-維流形，或者 n-流形，係一個拓撲空間，入面每一點都有一個鄰域係同歐幾里得空間同胚嘅。
流形係曲線、曲面嘅推廣，喺拓樸學入邊，流形係一種拓樸空間，每點嘅附近都好似（同胚）歐幾里得空間。喺微分幾何入邊，可微流形上邊更加要有一個微分結構，等幾何學家可以喺上邊做微積分。
喺物理學入邊都經常會用到流形，例如係研究相對論、弦論等等。

基本
睇埋：拓樸學
一維流形嘅例子有直線同埋圓，但係「8 字」就唔係流形，因爲個「8」字中間交叉嗰度附近無一個鄰域同一維嘅歐幾里得空間同胚。二維流形又叫做曲面，例子包括平面、球面、環面呢啲可以無自我相交嵌入三維空間嘅曲面，亦都有克萊恩樽同埋投射平面呢啲無法嵌入三維空間嘅曲面（一定有自我相交）。
雖然流形局部嚟睇同歐幾里得空間一樣，但係全局嚟睇可以好唔同，例如球面係一個曲面，但係佢係緊緻嘅，而歐幾里得空間唔係緊緻嘅，所以球面同歐幾里得空間係唔同胚嘅。雖然係咁，局部上一個流形入面嘅區域係同歐幾里得空間同胚嘅，展示同胚嗰個映射叫做圖表（chart），當一點同時喺唔同嘅區域嗰陣，佢喺唔同圖表入面嘅座標係唔同嘅，我哋需要一啲映射去對應返兩個圖表入面嘅同一點，呢啲映射叫做過渡映射（transition map）。
流形呢個概念對現代幾何學同埋數學物理好重要，因爲佢提供咗一套語言去描述幾何物體嘅局部性質，聯立方程同埋函數嘅圖像（graph of function）都提供咗好多流形嘅例子。
流形可以附上更多嘅結構，其中一種好重要嘅就係可微流形，佢嘅微分結構容許我哋喺流形上面做微積分，另外，黎曼流形上面嘅黎曼度量容許計算兩點之間嘅距離同埋兩條線之間嘅角度，相對論入面好多嘅數學計算都係建基於流形嘅概念。

圓形
四個圖表將圓形嘅部分映射到開區間上面，而且呢四個圖表覆蓋哂成個圓形。
繼直線之後，圓形喺最簡單嘅拓撲流形例子。圓形嘅一部分（即係弦）同直線嘅一部分係一樣嘅，所以可以考慮例如圓形上面嘅部分，佢嘅 y-座標係正嘅（右圖黃色嘅部分）。呢個弦嘅任何一點都可以用佢嘅 x-座標嚟描述，所以向第一個座標嘅投影函數係一個弦去 (-1, 1) 開區間嘅同胚：。黃色嗰條弦再加埋呢個函數就形成咗一個圖表。相似地，我哋可以寫埋另外三個圖表：
呢四個函數覆蓋咗成個圓形，所以係圓形嘅一個圖集。

上邊同右邊嘅圖表嘅定義域有重疊嘅部分，就係圓嘅右上角，呢啲點嘅 x- 同 y-座標都係正數。佢哋喺  同  之下都打咗去 (0, 1) 開區間上面。所以我哋可以定義一個函數 ，佢首先將一個數經  打去圓形嘅右上角，再經  打返去 (0, 1) 開區間。設 a 係 0 同 1 之間嘅數，咁：呢個函數 T 被稱爲過渡函數。
用斜率定義嘅圖表
呢四個函數組成嘅圖冊展示出圓形係一個流形，但係佢唔係唯一嘅圖冊，圖表亦都唔一定係由投射函數組成，一個圖冊入面圖表嘅數量亦都係唔定嘅，例如考慮圖表：同埋呢到 s 係由 (-1, 0) 呢點去 (x, y) 嘅直線嘅斜率，相似地，t 就係用 (+1, 0) 呢點。由 s 打返去 (x, y) 嘅反函數係：可以睇得出任何 s 同 t 計出嚟嘅 x 同 y 都符合 x2 + y2 = 1。呢兩個圖表組成咗圓形嘅另一個圖冊，而過渡函數係 。
呢兩個圖表都差一點先覆蓋到成個圓形，事實上，可以證明無方法用一個圖表覆蓋成個圓形，例如雖然可以用一個開區間覆蓋個圓形，但係咁樣就會有啲圓形上面嘅點對應開區間上面多過一點，咁就唔係同胚喇。
流放者柯南

流放者柯南（英文：Conan Exiles）係一隻生存遊戲。
流散

流散係一種人口學現象，就係當一個民族嘅部分人，唔住喺嗰個民族原有嘅家鄉地。呢個字眼特別係用喺一班人對某一個地區有認同，但係佢哋自己就住喺另外一個地方。
最出名嘅流散就係猶太人喺俾巴比倫打敗之後嘅流散人口。其他歷史上喺亞洲嘅流散人口包括：亞述人、亞美尼亞大屠殺之後嘅亞美尼亞人、喺19世紀期間嘅華人同印度人、住喺印度半島嘅羅姆人等等。喺歐洲嘅包括：喺拜占庭帝國滅亡之後嘅希臘人、諾曼征服英格蘭之後嘅盎格魯-撒遜人、饑荒期間嘅愛爾蘭人、同埋1700-1800年代期間嘅蘇格蘭人等等。
由於打仗嘅關係，近年有唔少都係流散人口都係嚟自中東，包括：以巴衝突開始之後嘅巴勒斯坦人、黎巴嫩內戰開始嘅黎巴嫩人、同埋敘利亞內戰期間嘅敘利亞人。喺1979年伊朗革命之後，伊朗人喺歐美嘅流散人口，由50萬大增至到380萬，而最多人嘅地方係美國、加拿大、同埋土耳其。
根據聯合國喺2019年嘅一份報告，世界上最大嘅流散人口係印度人，有1,750萬人，其次係墨西哥人，有1,180萬人，跟住係華人，有1,070萬人A。
流明星

流明星（Lumen），即係小行星141，係太陽系小行星帶嘅一粒小行星，喺1875年1月13號發現。
流明

流明（lumen，符號：lm）係國際單位制嘅光通量單位，用嚟表示人眼從一個光源所接收嘅發光量，可以視為可見光嘅發光量。光通量唔同輻射通量，輻射通量係發光總能量，而光通量按人眼對唔同波長嘅光敏感程度做咗相對調整。
1 流明等於 1 坎德拉嘅光源向 1 球面度嘅範圍所發光嘅光通量。
1 lm = 1 cd·sr = 1 cd·m2·m–2
cd係發光強度單位坎德拉，sr係立體角單位球面度，m係長度單位米。
流星

流星係太空嘅流星體受行星（通常指地球）嘅引力吸引住，撞入行星嘅大氣層，同大氣摩擦燒着發光。
民間傳說話對流星許願，願望就會靈。
東南風

東南風係由東南吹來嘅風。八風之一，古時有好多名。東南為巽卦，東北風為巽卦之風。
呂氏春秋有始稱為熏風。淮南子墬形稱為景風，天文就叫稱為清明風。雖則天文同段有景風，之不過按理指南風。說文風部亦都叫佢清明風。
由於世界各地地理同氣候唔同，東南風都各有自己象徵意義。

時間
淮南子天文有八風，由冬至起計，各約四十五日。咁冬至之後一百三十五日，就有清明風，亦即立夏時份。東風由巽氣所生。
東博樹

東博樹（1966年7月10號—）係日本足球員，司職後衞，效力過大阪飛腳，橫濱飛翼，及神戶勝利船。
東南蜻蜓

東南蜻蜓（學名：Petalura gigantea）係蜻蜓嘅一種物種，常見於澳洲嘅東南部。
東南西北

東南西北係一種摺紙，正方紙摺來玩，尤其細路。唔同地方有唔同叫法，又有唔同玩法。好似英國就占卜咁玩，叫紙占卜。德國叫佢天堂地獄。歐洲又有啲鹽格，或者胡椒樽。亦有啲叫佢捉蟲。日本以法文叫鑊，又或以西班牙文叫煲𧘹。
香港玩法，叫佢東南西北，四面寫上東南西北四字。入面寫有八句字，可以係任何指令，由寫嗰位自由發揮。

摺法
四角對摺三角兩次，摺出對交叉線。
四角向中心摺。
摺成細正方。
反向背面。
再四角向中心摺。
摺成再細正方。
對面摺，勾出四瓣。
完成

史
出生占星圖有似東南西北摺紋
估計出自歐洲，然而唔能確定。十二世紀星占有類似線圖，但唔肯定喺咪要摺。

玩法
主持將「東南西北」套落隻手度，其他玩家輪流揀方位同開閂幾多下，主持郁完個「東南西北」後，玩家就要跟住顯示嘅指令去做。
東印度

東印度，或者叫東印度群島，係歐洲喺15世紀開始出現嘅地理概念，指印度以東嗰頭嘅地區，大致等同而家東南亞嘅範圍，當中最主要部份就係荷蘭殖民地荷屬東印度（而家嘅印尼）。
東印度公司

東印度公司（英文：The East India Company），又叫做英屬/英國東印度公司（English East India Company），1707年聯合法令（Treaty of Union）簽訂之後，又叫（British East India Company）。1600年英倫女王伊利沙伯一世頒發皇家特許狀之後成立嘅特許公司，大航海時代歐洲嘅聯合股份公司（Joint-stock company）之一。公司初頭係開來同東印度群島做生意，搞搞下變咗主要同印度次大陸同中國做生意，係歐洲各國入邊最先開嘅一間東印度公司。公司喺英國政府中有特殊地位。就係咁，佢好多時得到好多着數，包括各頂專利同豁免，咁搞到國內對手好唔妥佢，皆因公司着數得過份，好唔公平。之不過，就算咁樣，二百五十年來，東印度公司都維持到強者地位。

名
公司喺成個發展歷程度有過合拼，大概可分成兩個時期。早期係專司東印度羣島生意嘅倫敦商人之總督及公司（Governor and Company of Merchants of London Trading into the East Indies），有揸英國皇家特許狀（Royal Charter），呢份認證係由女王伊利莎伯喺一六〇〇年十二月卅一號發嘅。
到咗十七世紀後期，亦有其他啲英國公司，如英國東印度貿易公司（East India Trading Company），想挑戰佢嘅壟斷地位。最後喺一七〇八年公司同其他公司合併咗，轉成專搞東印度羣島生意嘅商人聯合公司（United Company of Merchants of England Trading to the East Indies），自此亦有咗第個名尊貴東印度公司（Honourable East India Company，減筆 HEIC）。因爲係聯合公司，亦叫聯合東印度公司（United East Indian Company，因拉丁文U/V可混用，又寫Vnited East Indian Company，減筆VEIC）。公司有花名叫莊公司（John Company）。喺印度又叫Company Bahadur（Hindustani bahādur, "brave"/"authority"）。

擴張同解散
東印度公司做生意，以棉花、絲、硝石、茶同鴉片爲主。公司唔單止係做生意，佢仲憑軍力同行政手段，兼統治咗印度好大片土地。公司治印度，始自一七五七年，巴叻士之戰（英文：Battle of Plassey）後。到咗一八五八年，喺一八五七年印度起義而終。一八五八年英國立法（一八五八年印度政府法案（英文：Government of India Act 1858）），改由英國王室直管印度，成爲咗印度之王。公司最後喺一八七四年一月一號，因東印度公司股息贖回法案（英文：East India Stock Dividend Redemption Act 1873）而解散，股東得印度政府債券做補償，而維多利亞女皇，就成爲首任印度皇帝（Empress of India）。

印度嘅紡織品
東印度公司早期集中搞香料貿易，其後業務趨向多元化，先至涉足咗印度嘅紡織品業，將當地啲產品同埋新名詞帶咗入英國，好似印花大手巾bandana、未經漂染嘅粗白棉布calico、印花棉布chintz、粗棉布dungaree、格仔棉布gingham、泡泡紗seersucker、塔夫綢taffeta等。

中國大陸嘅茶品
由1660年代開始英國人就好熱愛啲茶葉，茶葉就成為咗貿易公司嘅主要利潤來源，到咗1700年代，茶葉嘅消耗量係每18年就升一倍。而英國東印度公司一路係每年派商船，喺廣州（Canton）停留幾個月入啲茶貨。

分支機構
東印度公司設喺廣州嘅英屬廣州商館（The British East India Company's Canton Factory），係歐美各國最早喺廣州設立嘅商館 （Factory），又叫做夷館，「為夷人居停之所」。隨着1757年清廷改定廣州做唯一嘅貿易港，廣州商館就成咗東印度公司代表英國、有著對華貿易壟斷權嘅官方組織，直到1834年東印度公司嘅對華貿易壟斷權被取消前，廣州商館係實際主導咗大清同大英間嘅關係。
東南蘇拉威西

東南蘇拉威西（Southeast Sulawesi）係印尼一個省，喺蘇拉威西，人口223萬，首府肯達里。
東博寮海峽

東博寮海峽係香港香港島西南同南丫島東北之間嘅海峽，西北連住維多利亞港同硫磺海峽，東南連住南中國海。
東南賽區

東南賽區（英文：Southeast Division）係NBA東岸嘅其中一個賽區，總共有5隊球隊，主要分佈喺美國東南部嘅城市。
烏克蘭統一協定

《烏克蘭統一協定》 (烏克蘭文：Акт Злуки) 係一份喺1919年1月22號喺基輔簽嘅協議，正式將烏克蘭人民共和國同埋西烏克蘭人民共和國統一成為一個國家。自從1999年，1月22號成為咗烏克蘭嘅“統一日”嚟紀念簽呢份協定。
當時統一之後嘅烏克蘭（上）依家嘅烏克蘭國土（下）

歷史
喺1918年1月22號，烏克蘭人民共和國立國，同一日就發表咗協定同將會成為西烏克蘭人民共和國嘅烏克蘭人地方統一。
到1918年12月，兩個國家之間終於簽咗同意書。西烏克蘭國喺1919年1月3號簽咗份協議，而烏克蘭國就喺1月22號簽咗，份協議正式生效。

烏克蘭統一日
1999年1月21號，烏克蘭總統庫奇馬宣佈設立“烏克蘭統一日”嚟慶祝簽呢份協定嘅歷史同政治重要性。但係，呢日唔係公眾假期。
烏克蘭總統

烏克蘭總統（烏克蘭文：Президент України）係烏克蘭嘅元首，任期五年（無論總統選舉係咪準時舉行），最多連任兩屆。
烏克蘭足球代表隊

烏克蘭足球代表隊，係代表烏克蘭嘅足球代表隊，由烏克蘭足球總會管轄。自從蘇聯解體之後，佢哋就代表烏克蘭呢個獨立國出戰國際賽，佢哋嘅首場比賽係喺1992年4月29號對匈牙利。

歷史
蘇聯未解體之前，烏克蘭球員只可以代表蘇聯足球代表隊出賽，就算蘇聯解體之後，烏克蘭都仲要被禁止參加國際主要賽事直到1994年。
喺2005年之前，烏克蘭從未入過重要大賽（例如FIFA世界盃、歐洲國家盃）嘅決賽周。
2006年FIFA世界盃，球隊喺外圍賽表現出色，最終出線決賽周，係烏克蘭第一次參加重要大賽嘅決賽周。喺決賽周，烏克蘭攞到小組次名出線十六強，然後憑住互射十二碼淘汰瑞士晉級八強，最終以0-3輸咗畀最後攞到冠軍嘅意大利出局，但已經係烏克蘭史上最好嘅大賽成績。
另外，烏克蘭分別喺2012年同2016年打入歐洲國家盃決賽周，不過就喺小組賽出局。到2020年歐洲國家盃，烏克蘭連續第三次晉身歐洲國家決賽周，喺小組賽分別輸咗畀荷蘭同奧地利，只能打敗北馬其頓，以最佳分組第三名歷史性晉級十六強。佢喺加時絕殺瑞典晉級八強。最終喺八強以0-4輸咗畀英格蘭。